Polisiekolonel se lyk in straat gevindArgieffoto: SAPD Kol. Noxolo Kweza, woordvoerder van die polisie, het gesê die kolonel se naam kan nog nie bekend gemaak word alvorens sy familie in kennis gestel is nie. ŉ Emosionele Kweza het aan News24 gesê die beampte se liggaam is laat Vrydagaand deur verbygangers gevind. Hy het gewone klere aangehad. “Toe ons op die toneel aankom, het ons gesien dis een van ons eie [lede], ons het hom geken.” Volgens Kweza is die beampte met ŉ sterk voorwerp doodgesteek. Sy kon nie bevestig dat hy beroof is nie. Kweza het gesê die beampte is nie naby ŉ McDonalds-eetplek vermoor soos vroeër berig is nie. Die moord kom minder as ŉ week nadat ŉ groep gewapende mans op polisiebeamptes losgebrand het op die N3-hoofweg naby Modderfontein. Een polisiebeampte is op die toneel dood terwyl ŉ ander een later in die hospitaal dood is. ŉ Derde beampte is in ŉ stabiele toestand in die hospitaal. News24